als_Latn dik_Latn sag_Latn
Tomori në kaos, fitorja
e nxjerr nga kriza
Pozita në tabelë duket se i ka bërë akoma edhe më shumë të bindur stafin teknik dhe futbollistët e Tomorit, që në përballjen e së mërkurës në Berat përballë Butrintit të hyjnë në fushën e lojës vetëm për fitore. Gabimet në ndeshjen e radhës nuk falen dhe ato janë me pasoja pas çdo rezultati ku nuk do të shoqërohet me fitore, sepse duke marrë parasysh edhe rastin Vrucina që ka sjellë një penalizim që edhe kështu si paralajmërim me një tre pikësh të hequr ka shkaktuar plot dëme. Mesfushori i krahut të djathtë, Genald Sharavolli, që në ndeshjen e javës së shkuar ka realizuar një euro-gol në ndeshjen në transfertë me Shkumbinin, është shprehur kështu gjatë një prononcimi për “Sport Ekspres”. “Për Tomorin nuk do të ketë më kundërshtar të lehtë apo të vështirë, por vetëm një objektiv që do të jetë fitorja, dhe këtë ne do ta tregojmë qysh në ndeshjen ndaj Butrintit. Do të zbresim në fushën e lojës vetëm për të fituar dhe t’u tregojmë miqve se në Berat çdo skuadër nuk mund të fitojë gjithnjë në rastin kur ne jemi nevojtar për pikët e plota dhe në formën tonë më të mirë”, ka mbyllur deklaratën e tij, i riu me perspektivë Sharavolli. Edi SPAHIU
Plori mendon për
Kamzën, tifozët
premtojnë mbështetje
Trajneri i skuadrës së Tërbunit, Elvis Plori, ka nisur që të mendojë për ndeshjen e radhës me Kamzën, që do të zhvillohet nesër në stadiumin e këtyre të fundit. Plori, falënderon skuadrën për grintën që tregoi në fushën e lojës ndaj ekipit të Besës, një rival direkt për Superligën, ndërkohë që për “Sport Ekspres”, ka pohuar: “Luajmë një tjetër ndeshje shumë të vështirë me ekipin e Kamzës në stadiumin e kësaj të fundit. Kamzalinjtë kanë një ekip që duhet pasur në konsideratë, por ata në fushën e tyre luajnë futboll. Ne do të bëjmë më të mirën, madje do të synojmë që të marrin tri pikët. Tërbuni, synon që të ruajë kreun, sepse javë pas jave gara po bëhet shumë e vështirë. Ne, duhet që t’i zgjidhim vetë situate e vështira, në mënyrë që të na dalin llogaritë sipas planeve. Skuadra është në formën e saj më të mirë dhe kjo vjen edhe nga stërvitshmëria”, ka pohuar Plori, duke mbyllur prononcimin e tij.
TIFOZËT – Ultrasit “Shqiponjat e Veriut”, vazhdojnë që të mbështesin skuadrën e tyre të zemrës sepse ëndërra e tyre 2-3 sezonet e fundit ka qenë ngjitja në elitë për herë të parë në histori. Bujar Cani, Gentjan Ndreu, Edmond Ndreu, që të tre udhëheqin tifozët, ndërsa ata kanë besim tek ky grup i ndërtuar se në fund do të ngjitet në elitë, ndërkohë që ata premtojnë edhe një mbështetje masive në ndeshjen e radhës në Kamzë.
Matjanët “hakmarrje” ndaj Mamurrasit
Pritet të jenë interesante ndeshja e nesërme mes Burrelit e Mamurrasit. Ajo bëhet e tillë sepse ndeshja e fazës së parë nuk u zhvillua dhe fitorja iu dha në tavolinë ekipin vendas nga Komisioni i Disiplinës. Zyrtarët e klubit matjanë i treguan FSHF-së prova e fakte që klubi i Mamurrasit nuk kishte siguruar kushte normale për zhvillimin e asaj ndeshje. Policia e rendit nëpërmjet një deklarate publike shprehej se nuk merrte përsipër sigurimin e rendit e qetësisë në këtë fushë, duke argumentuar se ajo nuk plotësonte standardet. Ndërkohë klubi vendas kishte kontraktuar “gjasme” një kompani private në vend të forcave të rendit. Drejtuesit e Burrelit treguan foto ku dukej qartë se “policët privatë” punonin si roje në një institucion shtetëror dhe mbi “uniformat” e tyre nuk kishte logo të Shoqërisë së Rojeve të Sigurisë Fizike, por shkrime të ndryshme që e nxirrnin zbuluar Mamurrasin. Në këto rrethana ndeshja e kthimit që pritet të luhet në “Liri Ballabani” pritet të jetë e fortë dhe e luftuar nga të dyja ekipet. Skuadra e Ndrecës do të rreket të ruajë pozitat në renditje, sakaq matjanët thonë se janë të detyruar t’i “luajnë të dyja ndeshjet nesër”. Gjoni ka vijuar që të hënën stërvitjen e ekipit, me dy séanca në ditë, duke këmbëngulur se fitorja do të jetë në anën e Burrelit. Kapiteni i matjanëve, Hanri Mata, tha se ndeshja do të jetë një nga më të mirat e këtij sezoni. “Kemi mundur Besën, Besëlidhjen, Iliria e Adën në fushën tonë dhe jemi të mobilizuar të mundim dhe Mamurrasin. Kështu i japim një leksion të mirë zyrtarëve të këtij klubi se ne ishim të mirë përgatitur për të fituar dhe në fazën e parë. Për fat të mirë kemi në dispozicion lojtarët më të mirë për këtë përballje”, nënvizoi Mata i Burrelit. HASAN PASHA
Iliria me mungesa
titullarësh ndaj Veleçikut
Me disa mungesa të rëndësishme në formacion, skuadra e Ilirisë, nuk ka mundur të rezultojë e suksesshme ndaj velipojakëve në transfertën e radhës. Ndërsa sot, pritet analizë e hollësishme për humbjen e radhës ndërsa mësohet se në ndeshjen e nesërme ndaj Veleçikut nuk ka asnjë rrugë tjetër përveç fitores. Ekipi është i plotë, ndërsa seanca e djeshme ka nisur edhe me një analizë të hollësishme, ku këkrohet patjetër kthesa sepse kjo renditje është e papranueshme, nga krerët më të lartë, por edhe nga tifozët të cilët presin më tepër nga Iliria, që javët e fundit ka ndërlikuar së tepërmi pozitat e saj në tabelën e renditjes. Adelajda Hima
Xhyra: Shkumbini synon
pikë në Ballsh!
Pas fitores në fundjavë, peqinasit do të udhëtojnë drejt Ballshit ku do të përballen në takimin e radhës me ekipin e Bylisit. Për mbrojtësin Kelmend Xhyra, situata në Grupin e Jugut është e tillë ku ekipet nuk paraqesin ndonjë diferencë të madhe mes tyre. Ndaj në Ballsh peqinasit do të udhëtojnë për të kaluar me sukses një takim të radhës. “Të gjitha ndeshjet në veçanti për gjëndjen në të cilën ndodhet ekipi ynë llogariten si finale më vete. Ndaj edhe për ne ndeshja ndaj Bylisit ka një rëndësi të madhe për të mos u mundur por për të vazhduar rezultatet pozitive. Ne, e respektojmë kundërshtarin dhe e vlerësojmë si një kundërshtar të radhës. Duke parë se ekipt nuk kanë një diferencë të madhe mes tyre mendoj se takimin duhet ta shohim si një përballje sikurse të gjitha sfidat e tjera. Synimi është që të paktën të marrim një pikë”, ka pohuar mbrojtësi me eksperiencë Xhyra.
Mancaku i bindur: Mamurrasi
së shpejti ngjitet në krye!
Mesfushori me tipare sulmuese që ka luajtur edhe me skuadra të njohura të elitës, i bindur tek realizimi i synimit madhor, ndërsa sipas tij rivalët nuk kanë “këllqet” e mamurrzakëve.
“Pengu im nuk shënova në ndeshjen e fundit, por më gëzon fakti që arritëm fitore të pastër, – kështu është shprehur Bledar Mancaku, mesfushori i dalluar i skuadrës së Mamurrasit. “Ndaj krutanëve tërë ekipi ka treguar formën e vet më të mirë, duke mbyllur në portë miqtë nga Kruja. Dy golat e Fonsekës ishin rezultat i lojës së bukur nga grupi i lojtarëve tanë, por unë kisha premtuar të realizoja në portën kundërshtare, ndaj kjo nuk është dhe shumë e rëndësishme. Na intereson më shumë rezultate pozitive, ndërsa kemi shumë për të bërë në të ardhmen. Ekipi ndihet me moral të lartë shumë i përgatitur edhe falë dhe trajnerit Stavri Nica dhe kjo është diktuar në dy ndeshjet e fundit. Ndaj Besëlidhjes që arritëm t’i shkaktonim humbjen e parë dhe në “shtëpinë” e tyre si dhe ndaj ish- skuadrës me traditë të Kastriotit. Tashmë jemi në vendin e dytë. Ekipi i Mamurrasit ka ende për të dhënë në arritjen e pozicionit të duhur në krye të renditjes. Kërkohet shumë punë për të hedhur hapa të sigurt për çdo ndeshje për kapjen e kreut, pasi aty është synimi ynë dhe i drejtuesve tanë. Në grupin e lojtarëve të Mamurrasit, janë pjesë emra të njohur dhe me eksperiencë që duhet dhe kanë mundësi për më shumë. Duhen falënderuar edhe donatorët të cilët janë mbështetje e fuqishme për ne, ndaj kjo na motivon edhe më shumë për nxitjen e skuadrës në arritjen e rezultateve pozitive”, ka pohuar Bledar Mancaku.
Besëlidhja, mbrojtësi
Shytani projekton
3 pikët ndaj Adës
Besëlidhja nën drejtimin e trajnerit Sinan Bardhi vijon stërvitjen në kuadër të ndeshjes së radhës ndaj Adës që do të luhet në Lezhë. Në këtë ndeshje Besëlidhja vjen pas dy humbjeve radhazi që pësoj ndaj Mamurrasit në shtëpi dhe të shtunën ndaj Burrelit në fushën e këtij të fundit. Para se Besëlidhja të fillonte stërvitjen në ambientet e stadiumit, u zhvillua analiza javore edhe pse skuadra kishte pësuar dy humbje radhazi që e ulën në vend të tretë. Pas analizës i morëm një prononcim për “Sport Ekspres” futbollistit më të vjetër, që luan me Besëlidhjen, që ka mbi 3 sezone me fanellën e sajë, mbrojtësit të djathtë Arbër Shytani, i cili tha: “Jemi tepër të “vrarë” moralisht për atë ç’ka na ndodhi në këto dy ndeshjet e fundit, që pësuam dy humbje radhazi, që për Besëlidhjen janë të pa pranueshme, por në futboll ndodhin këto gjëra. Besëlidhja është një skuadër mjaft e kompletuar me futbollistë tepër cilësorë dhe me të drejtë pretendojmë ngjitjen në Superligë dhe jam i bindur se do t’ia arrijmë. Të gjithë këtu në Lezhë besojnë në ngjitjen tonë dhe kjo do të ndodhë, ndaj i garantoj tifozët tanë se Besëlidhjen e tyre të zemrës, sezonin e ardhshëm do ta ndjekin në Superligë”, tha shkodrani Arbër Shytani që për të është sezoni i 4 që luan për ngjyrat e Besëlidhjes.
“Barazimi ndaj Dinamos,
dështim për Naftëtarin”
Përballja ndaj Dinamos, këtë mesjavë në Kuçovë, jo vetëm që konsiderohet si një takim mjaft i rëndësishëm, por më shumë se sa kaq është duke u parë edhe si një nga mundësitë e fundit që skuadra të kërkoj në të ardhmen sigurimin e qëndrimit në kategori. Pritet që ndaj bluve pretendentë për Superligën, risia të jetë aktivizimi nga fillimi i mesfushorit të njohur dhe me përvojë Ardian Gega që javët e fundit ka vuajtur një dëmtim muskular. Si një futbollist i njohur dhe me shumë eksperiencë, Gega, mbetet shumë i nevojshëm për skuadrën aq më shumë në këto momente dhe takimin ndaj Dinamos. Në një prononcim për “Sport Ekspres”, Gega, është shprehur: “Është vërtetë për t’u ketë ardhur që këtë takim s’mund ta luajmë dot pa mbështetjen e sportdashësve tanë. Në të kundërt s’kisha as dyshimin më të vogël që Dinamon do ta mundnim vetëm me tifozë, por edhe në këto kushte do të luajmë fort dhe për të fituar edhe për arsye renditje por edhe për tifozerinë tonë. Unë e parashikoj një përballje mjaft të fortë dhe shumë interesante, pa lënë mënjanë faktin se të dyja skuadrat kërkojnë fitoren. Por, ne jemi më shumë nevojtarë për tri pikët dhe po përgatitemi siç duhet që ta kalojmë me fitore këtë përballje sepse s’kemi asnjë alternativë tjetër dhe ku barazimi do të ishte një dështim”, ka pohuar Gega.
TIFOZËT KËRKOJNË FALJE – Rrallë ndodh që qyteti i Kuçovës të përjetojë emocione si në ndehsjen me Dinamon, edhe për vetë historinë që ka pasur mes dy ekipeve. Duket se janë tifozët vendas ata të cilët i bëjnë apel FSHF-së dhe organeve kompetente, për t’i falur si dhe të kthehen në stadium për ndeshjen me blutë e në vijim, duke premtuar edhe mbështetje dhe “Fair-Play”. Edi SPAHIU
Luftëtari, mesfushori
Duka: Ndaj Sopotit
mos të luajmë në moçale!
Luftëtari humbi 0-1 me Dinamon në Tiranë dhe vazhdon të mbetet në fundin e tabelës së klasifikimit, duke lënë mbrapa Shkumbinin dhe Naftëtarin. Por, në kampin gjirokastrit ekziston mendimi dhe mbahen shpresat se mund të realizojnë objektivin e këtij sezoni, ngjitjen në Superligë nga fakti se diferenca me skuadrën e Lushnjës që kryeson në Grupin e Jugut është gjashtë pikë. Luftëtari gjen justifikimin në humbjen me Dinamon, “fatin” dhe terrenin e fushës së lojës, por e vërteta duhet të jetë ndryshe. Mungesa njëherazi e dy futbollistëve shtatlartë, Rexha dhe Brahimi në mbrojtje, ndikuan negativisht në sfidën me blutë që u humb me rezultatin minimal 0-1. Luftëtari, nesër ka një tjetër takim në transfertë ditën e nesërme ndaj Sopotit të Librazhdit, por që ende nuk dihet fusha se ku do të zhvillohet. Optimizimin e skuadrës gjirokastrite për të mos dalë pa pikë nga kjo ndeshje e shpreh 23-vjeçari Mirel Duka I cili aktivizohet për të dytin sezon tek Luftëtari. ”Me Dinamon ishim të barabartë në lojë, pavarësisht se nuk arritëm të shënonim. Me Sopotin kam bindjen se do të fitojmë,mbasi do të jemi më të kompletuar. Jo gjithmonë fati nuk do të jetë me ne. Në lojë kemi bërë shumë përmirësime me përjashtim të tre ndeshjeve të para dhe asaj me Lushnjën. Në skuadër kemi një grintë të “injektuar” nga trajneri Devolli dhe futbollistët japin maksimumin. Superliga jo se është e pakapshme nga ne, mbasi nuk ka përfunduar ende gjysma e kampionatit dhe veçoria në grupin tonë është se ekipet nuk bëjnë shumë diferencë me njëra-tjetrën. Kam shumë besim, sidomos në fazën e dytë, se do të vihemi në kryesimin e grupit. Por, ndaj Sopotit uroj që të luhet në një fushë të mirë dhe jo në moçale, sepse ne jemi mësuar në terren të përshtatshme sepse na ndodhi si me Dinamon”, pohoi Duka. Gëzim BEQIRI
Binishi tregon të
vërtetat e Sopotit
Në një prononcim enkas për gazetën “Sport Ekspres”, drejtori teknik i ekipit të Sopotit, Nesti Binishi, ka folur për gjendjen në të cilën ndodhet skuadra në këto momente. “Për mua si drejtues, gjithçka është “OK” dhe nuk ka ndonjë problem shqetësues apo alarmant, sepse ekipi është duke u stërvitur intensivisht si gjithmonë. Përsa i përket pagave të lojtarëve që janë kryesoret ato vërtetë janë vonuar pak, por janë burokracira dhe nuk është justifikim nga stafi apo dhe futbollistët. Janë gjëra normale. Presidenca është mëse e angazhuar që skuadrës së Sopotit të mos i mungojë asgjë, madje i ka mundësuar edhe ku të stërvitet në kompleksin “Dinamo”. Skuadra me shumë gjasa sot, ose deri nesër do të likuidohet”. Ndërsa sipas tij, Sopoti është një nga ekipet më korrekte në aspektin financiar dhe do të hyj në fushë që të marrë më të mirën. Lidhur me çështjen e trajnerit, ku ka afro një javë e gjysmë që Gentian Stojku nuk është dukur më, drejtori teknik Binishi është shprehur: “Do takohem me Stojkun dhe do ndajmë muhabetin, ndërsa do të vendosim se do të vazhdojë të jetë më në krye të skuadrës apo jo”, ka mbyllur Binishi. Mariglen Miraka
S’luhet Tirana B me Erzenin,
policia s’e merr përsipër?!
Dje, ishte planifikuar që të zhvillohet sfida mes Tiranës B si dhe Erzenit të Shijakut. Por, duket se ka ndodhur çudia e radhës, pasi Policia nuk ka marrë përsipër garantimin për mbarëvajtjen e aktivitetit, ndërsa sipas asaj që ka ndodhur edhe në sfidat e tjera të mëparshme i bie që skuadra e Erzenit të marrë tri pikët në tavolinë. Kjo, në fakt duket se ka shkaktuar habi, pasi është bërë e modës tashmë. Një javë më parë në Vorë nuk kishte forca rendi, Olimpiku braktisi nd4ehsjen kur pa se edhe ata tre polici që ishin në fushë u larguan. Por, Vora si ekipi vendas mori tri pikët në tavolinë. Precedent ii parë ndodhi me Burrelin, në sfidën në Mamurras, ku pasi vunë re se nuk kishte polici shteti dhe vetëm disa njerëz me uniforma lanë ndeshjen. Matjanët humbën në tavolinë. Duket se dje, Policia sërish nuk e ka marrë përsipër, ndërsa tashmë mbetet vetëm që Disiplina të mblidhet dhe të japë tri pikët në tavolinë për shijakasit.
Post Dhuna në Rrogozhinë!
Reagon Hajredinaj: Përmeti
si në ferr në Rrogozhinë
Ajo që ka ndodhur në Rrogozhinë, ka për t’u mbajtur mend gjatë në kampin përmetar. Dje, për “Sport Ekspres”, ka reaguar edhe kapiteni Bledar Hajredini: “Jam skandalizuar nga ajo çfarë ndodhi në fushën e Rrogozhinës, ishte hera e parë që shkoja në këtë stadium dhe për herë të parë kam ndierë edhe si futbollist por edhe si drejtuesi i skuadrës zhgënjimin më të madh. Kemi qenë në një terror të paparë, ndërsa edhe ata pak tifozë nuk treguan mirënjohje apo respektin më të vogël ndaj skuadrës sonë. “Duket se jo gjithçka është mbyllur me këto ofendime që të paktën duhet të zbatohej rregullorja, por që kjo nuk ka ndodhur. Në fushë janë hedhur sende të forta, duke filluar nga shishet plastike, çakmakë e sende të tjera kur unë personalisht jam gjakosur në kokë. Dua të përshëndes trajnerin vendas që ka dhënë dorëheqjen, i pa pajtuar me atë që ka ndodhur, kurse drejtuesit e tjerë janë treguar thjesht të mefshtë. Kemi luajtur edhe në Kategori të Parë, por kjo nuk na ka ndodhur, një ekip si Rrogozhina që kërkon Kategorinë e Parë, besoj se është e pafalshme që tifozeria të veprojë në atë mënyrë. Është e turpshme dhe e pafalshme sepse ato që ndodhën atje, nuk falen kurrë dhe janë të turpshme për futbollin sepse vetëm e njollosin dhe i ulin vlerat’, ka pohuar trajneri Hajredini, një nga lojtarët më të spikatur të Përmetit për dekada të tëra. Albert ALIKO
Ish-trajneri i
Egnatias: Disa drejtues
po e shkatërrojnë ekipin
Pas ndeshjes me Përmetin, aty ku ndodhën edhe skandale ku u goditën gjyqtarët, ndërsa janë dhunuar edhe futbollistët miq, trajneri Erind Tosku, dha dorëheqjen. Pas ndeshjes, në statusin e tij në “Facebook”, Tosku, ka reaguar, madje sipas tij janë disa drejtues aktualë që nuk e duan skuadrën dhe punojnë nën rrogoz, në dëm të ekipit. Erind Tosku, dje ka shfryrë, ndërsa dorëheqja e tij është e parevokueshme.
als_Latn als_Latn als_Latn als_Latn knc_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ces_Latn als_Latn als_Latn als_Latn als_Latn als_Latn als_Latn